Quartz (συγκρότημα)

Οι Quartz είναι βρετανικό Heavy metal συγκρότημα, το οποίο σχηματίστηκε το 1974 και μετά την κυκλοφορία τριών στούντιο δίσκων και ενός ζωντανά ηχογραφημένου, διαλύθηκαν το 1983. Το συγκρότημα επανενώθηκε το 2011 με σκοπό την κυκλοφορία ενός νέου άλμπουμ.

Βιογραφία
Οι Quartz σχηματίστηκαν στο Μπέρμιγχαμ με την ονομασία The Bandy Legs, το 1974. Το 1976, υπέγραψαν συμβόλαιο συνεργασίας με την "Jet Records" και περιόδευσαν ανοίγοντας τις εμφανίσεις των Black Sabbath και των AC/DC. Η σύνθεση του συγκροτήματος αποτελούνταν από τον τραγουδιστή Μάικ Τέιλορ, τον κιθαρίστα Μικ Χόπκινς, τον κιμπορντίστα Τζεφ Νίκολς, τον μπασίστα Ντέρεκ Άρνολντ και το ντράμερ Μάλκολμ Κόουπ.

Μετά την κυκλοφορία ενός σινγκλ, οι Bandy Legs μετονομάστηκαν σε Quartz. Το συγκρότημα ανέλαβε ο μάνατζερ των Black Sabbath, Άλμπερτ Τσάπμαν και κυκλοφόρησαν το ομώνυμο άλμπουμ τους το 1977, σε παραγωγή του Τόνι Αϊόμι, ενώ κατά την περιοδεία για την προώθηση του δίσκου, οι Quartz ήταν support συγκρότημα των Black Sabbath.Quartz - Quartz - Encyclopaedia Metallum: The Metal Archives Στο κομμάτι "Circles", το οποίο συμπεριλήφθηκε στο σινγκλ "Stoking The Fires Of Hell" συμμετείχε ο τραγουδιστής Ozzy Osbourne και ο κιθαρίστας των Queen, Μπράιαν Μέι.

Το συγκρότημα εμφανίστηκε στο φεστιβάλ του Ρέντινγκ το 1976, το 1977 και το 1980 και πραγματοποίησε περιοδείες με ονόματα όπως οι UFO, Gillan, Iron Maiden, Saxon και Rush. Το 1980, κυκλοφόρησαν το σινγκλ "Nantucket Sleighride", μία διασκευή στην επιτυχία των Mountain από το 1971.Quartz - Nantucket Sleighride - Encyclopaedia Metallum Επίσης, συμμετείχαν στην συλλογή "Muthas Pride" της "ΕΜΙ" με το κομμάτι "Back In The Band".V.A. - Muthas Pride (Compilation, 1980)

Το 1980, κυκλοφόρησαν το δεύτερο τους άλμπουμ με τίτλο "Stand Up and Fight''', χωρίς την συμμετοχή του Νίκολς, ο οποίος αποχώρησε την προηγούμενη χρονιά για να γίνει μέλος των Black Sabbath.Quartz - Stand Up and Fight - Encyclopaedia Metallum Μέσα στην χρονιά, κυκλοφόρησε το ζωντανά ηχογραφημένο "Live Quartz", με γκεστ συμμετοχή του κιμπορντίστα Μάικ Μπίλιγχαμ των Cryer.Quartz - Live - Encyclopaedia Metallum Λόγω της ανόδου της δημοτικότητας του συγκροτήματος, η "Jet Records" κυκλοφόρησε το ντεμπούτο τους με το νέο τίτλο "Deleted".

Το 1983, κυκλοφόρησε το τρίτο άλμπουμ τους με τίτλο "Against All Odds", με τον τραγουδιστή Τζεφ Μπέιτ και τον μπασίστα Στιβ ΜακΛάφλιν να αντικαθιστούν τους Τέιλορ και Άρνολντ, αντίστοιχα.Quartz - Against All Odds - Encyclopaedia Metallum Μετά την κυκλοφορία του δίσκου, το συγκρότημα διαλύθηκε.

Το 2004, η "Sanctuary Records" κυκλοφόρησε την συλλογή "Satan's Serenade" με ανέκδοτες στούντιο και ζωντανές ηχογραφήσεις.Satan's Serenade: The Quartz Anthology - Quartz Επτά χρόνια αργότερα, οι Quartz επανενώθηκαν με τον Ντέιβιντ Γκάρνερ στα φωνητικά, τιν Μάικ Χόπκινς στην κιθάρα, τον Τζεφ Νίκολς στα πλήκτρα, τον Ντέρεκ Άρνολντ στο μπάσο και τον Μάλκολμ Κόουπ στα τύμπανα, δίνοντας την πρώτη τους συναυλία στις 16 Δεκεμβρίου 2011 στο The Asylum του Μπέρμιγχαμ.Quartz is back! – Black Sabbath Online

Στα τέλη του 2014, ανακοινώθηκε η κυκλοφορία της συλλογής "Too Hot to Handle''", με 16 ακυκλοφόρητα κομμάτια από την περίοδο 1981-1982.QUARTZ: Κυκλοφορεί συλλογή με ανέκδοτο υλικό τον Ιανουάριο Στις 27 Σεπτεμβρίου 2016, έγινε γνωστό ότι ο Μάικ Τέιλορ, χωρίς να γίνει γνωστή η αιτία του θανάτου του.Quartz Confirm Death of Former Singer Mike 'Taffy' Taylor Στα τέλη Ιανουαρίου του 2017, έφυγε από την ζωή και ο Τζεφ Νίκολς.Former BLACK SABBATH Keyboardist GEOFF NICHOLLS Dies After Battle With Lung Cancer

Δισκογραφία
Στούντιο κυκλοφορίες
 Quartz (1977)
 Stand Up and Fight (1980)
 Against All Odds (1983)Ζωντανά άλμπουμ και συλλογές
 Live Quartz (1980)
 Resurrection (1996)
 Satan's Serenade (2004)
 Live And Revisited (2013)
 Too Hot to Handle (2015)

Παραπομπές

Πηγές
 Quartz | Biography | AllMusic
 Quartz reviews, music, news - sputnikmusic
 Quartz - Encyclopaedia Metallum: The Metal Archives
 Quartz (10) Discography at Discogs

 Εξωτερικοί σύνδεσμοι 
 Quartz Rock Band (Official) | Facebook

Κατηγορία:Αγγλικά heavy metal συγκροτήματα